4.0 การประกอบธุรกิจของแต่ละสายผลิตภัณฑ์

  4.1 การประกอบธุรกิจปูนซีเมนต์ ปูนเม็ด และปูนสำเร็จรูป

  บริษัทฯ
  เป็นผู้ผลิตและจำหน่ายผลิตภัณฑ์ปูนซีเมนต์และปูนสำเร็จรูปรายใหญ่ของประเทศภายใต้ตราทีพีไอ
  โพลีน ปูนซีเมนต์ทั้งหมดของบริษัทฯมีคุณภาพตามมาตรฐานอุตสาหกรรมของประเทศไทย
  สหรัฐอเมริกา (ASTM) และสหพันธรัฐยุโรป (EU)
  ทั้งนี้บริษัทฯเป็นโรงงานปูนซีเมนต์ของคนไทยรายแรกที่ได้รับการรับรองมาตรฐานสากลด้านคุณภาพ
  ISO 9002 สามารถผ่านมาตรฐานด้านอุตสาหกรรมและสิ่งแวดล้อมทำให้สามารถส่งออกปูนทีพีไอ
  โพลีน ไปยังรัฐแคลิฟอร์เนียซึ่งขึ้นชื่อว่าดูแลและระมัดระวังปัญหาสิ่งแวดล้อมสูงที่สุดในโลก

  ปัจจุบัน บริษัทฯเป็นผู้ผลิตปูนซีเมนต์รายใหญ่ลำดับ 3 ของประเทศ โดย ณ วันที่ 31 ธันวาคม
  2555 บริษัทฯ มีกำลังการผลิตทั้งหมด 9 ล้านตันต่อปี และมีส่วนแบ่งการตลาดประมาณ 18%
  ของปริมาณการจำหน่ายทั้งหมดในประเทศ และเป็นผู้ผลิตปูนสำเร็จรูปรายใหญ่ลำดับ 2
  ของประเทศ

  นอกจากนี้ บริษัทฯยังเป็นผู้ผลิตปูนซีเมนต์รายแรกของไทย
  ที่ได้รับอนุมัติฉลากคาร์บอนทั้งผลิตภัณฑ์ปูนซีเมนต์และปูนสำเร็จรูป
  ทั้งนี้ตราฉลากคาร์บอนที่ได้รับถือเป็นการรับรองกระบวนการผลิตที่มีประสิทธิภาพ
  สามารถลดการปล่อยก๊าซคาร์บอนไดออกไซด์ หรือ ก๊าซเรือนกระจก
  ซึ่งเป็นสาเหตุทำให้เกิดภาวะโลกร้อน

  ด้วยความพร้อมของเครื่องจักรที่ทันสมัยโรงงานปูนซีเมนต์ 3 โรง
  ของบริษัทฯตั้งอยู่ในพื้นที่แห่งเดียวกันและติดกับเหมืองหินปูนของบริษัทฯ
  รวมทั้งมีเครือข่ายการตลาดและการจัดส่งที่ครอบคลุมพื้นที่ทั่วประเทศ
  ทำให้บริษัทฯมีความได้เปรียบในด้านต้นทุนการผลิตที่ต่ำ

  4.1.1 ภาวะอุตสาหกรรม

  ในปี 2555 ปริมาณการใช้ปูนซีเมนต์ในประเทศอยู่ที่ประมาณ 30.5 ล้านตัน เพิ่มขึ้นร้อยละ 6
  จากปีที่ผ่านมา เป็นผลจากการซ่อมแซมความเสียหายจากอุทกภัยครั้งใหญ่ในปี 2554
  และการเตรียมการป้องกันอุทกภัยในระยะยาวของพื้นที่เสี่ยง
  อย่างไรก็ตามจากปัญหาการขาดแคลนแรงงานในภาคการก่อสร้างมีผลทำให้การเติบโตของปริมาณการใช้ปูนซีเมนต์ต่ำกว่าที่คาดการณ์ไว้
  ขณะที่กำลังการผลิตปูนซีเมนต์สูงสุดยังอยู่ในระดับเดิม ประมาณ 48 ล้านตัน
  ทางด้านการส่งออกปูนซีเมนต์ของบริษัทฯยังคงเติบโตอย่างต่อเนื่อง
  เนื่องจากได้รับปัจจัยบวกจากการขยายตัวของการส่งออกปูนซีเมนต์ไปยังตลาดอาเซียน
  ผ่านการเติบโตทางด้านการก่อสร้างโครงสร้างพื้นฐาน โรงงาน
  และที่พักอาศัยของประเทศในกลุ่มอาเซียนมากขึ้น คาดว่าหลังปี 2555
  การส่งออกปูนซีเมนต์ยังคงขยายตัวโดยมุ่งไปที่ตลาดอาเซียนเป็นหลัก
  เนื่องจากตลาดส่งออกหลักในแถบอาเซียนยังมีความต้องการใช้ปูนอย่างต่อเนื่อง
  เพื่อรองรับการขยายตัวทางเศรษฐกิจโดยเฉพาะการพัฒนางานโครงสร้างพื้นฐานในประเทศเหล่านี้
  นอกจากนี้ปูนซีเมนต์ของบริษัทฯเป็นปูนที่มีคุณภาพสูง จึงสามารถแข่งขันได้ในตลาดส่งออก

  ในปี 2556 บริษัทฯคาดว่าอุตสาหกรรมปูนซีเมนต์จะขยายตัวเพิ่มขึ้นร้อยละ 12 เมื่อเทียบกับปี
  2555 ที่ผ่านมา
  โดยมีปัจจัยหนุนจากการลงทุนในโครงการระบบสาธารณูปโภคและโครงการพัฒนาระบบโครงข่ายการคมนาคมทั้งในส่วนกลางและส่วนภูมภาคต่างๆ
  ทั้งในส่วนของภาครัฐบาลและเอกชน

  4.1.2 ลักษณะของผลิตภัณฑ์

  ผลิตภัณฑ์ปูนซีเมนต์00ประกอบด้วยประกอบด้วย 3 ประเภทได้แก่ (1)
  ปูนซีเมนต์ซึ่งประกอบด้วยปูนซีเมนต์ปอร์ตแลนด์ประเภท 1, 3, 5 และปูนซีเมนต์ผสม (Mixed
  Cement), Oil Well Cement และ Masonry Cement (2) ปูนสำเร็จรูป (Dry Mortar)
  และ (3) ปูนเม็ด (Clinker) รายละเอียดของผลิตภัณฑ์แต่ละประเภทมีดังนี้

+-------------------------+--------------------------------------------+
| ผลิตภัณฑ์                  | ลักษณะการใช้งาน                              |
+-------------------------+--------------------------------------------+
| 1. ปูนซีเมนต์ (Cement)     | ใช้สำหรับงานก่อสร้างทั่วไปรวม                    |
|                         | ทั้งที่พักอาศัยอาคารสูงสะพานและถนนซึ่งเป็นปูนซีเมนต์ที่มีค |
| 1.1                     | ุณสมบัติให้กำลังอัดปานกลางเมื่อเปรียบเทียบกับประเภทอื่น |
| ปูนซีเมนต์ปอร์ตแลนด์ประเภท 1 |                                            |
|                         |                                            |
|   ตราทีพีไอ (สีแดง)        |                                            |
+-------------------------+--------------------------------------------+
| 1.2                     | เป็นปูนซีเม                                   |
| ปูนซีเมนต์ปอร์ตแลนด์ประเภท 3 | นต์ที่มีคุณสมบัติแห้งเร็วให้กำลังอัดสูงมากในระยะสั้นภายใน |
|                         | 24 ชั่วโมงเมื่อเทียบกับผลิตภัณฑ์ประเภท 1            |
|   ตราทีพีไอ (สีดำ)         | ซึ่งต้องใช้เวลาถึง 7 วัน                         |
+-------------------------+--------------------------------------------+
| 1.3                     | ปูนซีเมนต์ที่มีความต้านทานต่อซัลเฟตปานกลางซึ่งม       |
| ปูนซีเมนต์ปอร์ตแลนด์ประเภท 5 | ีคุณสมบัติเหมาะในการใช้สำหรับก่อสร้างในพื้นที่ใกล้ทะเลห |
|                         | รือบริเวณที่มีดินเค็มเช่นงานก่อสร้างท่าเรือหรือสะพานปลา |
|   ตราทีพีไอ (สีฟ้า)         |                                            |
+-------------------------+--------------------------------------------+
| 1.4 ปูนซีเมนต์ผสม          | เป็นปูนซีเมนต์ท                                |
|                         | ี่ใช้ในการก่อสร้างทั่วไปประกอบด้วยหินปูนผสมกับปูนซีเมนต |
| ตราทีพีไอ (สีเขียว)         | ์ปอร์ตแลนด์เหมาะสำหรับใช้ในงานก่อสร้างที่ไม่ต้องให้รับน |
|                         | ้ำหนักมากเช่นงานก่อสร้างบ้านพักอาศัยที่ไม่สูงมากฉาบผนัง |
+-------------------------+--------------------------------------------+
| 1.5                     | เป็นปูนซีเมนต์ชนิดพิเศษที่ต่อต้านซัลเฟตสูง             |
| ปูนซีเมนต์สำหรับงานขุดเจาะบ่อ | สามารถใช้งานได้ดีในสภาวะที่มีความกดดันและอุณหภูมิสูง  |
|                         | ที่ระดับความลึกต่างๆ                            |
| น้ำมัน (Oil Well Cement)  | ปูนซีเมนต์จ                                   |
|                         | ะมีคุณสมบัติไหลและแข็งตัวได้รวดเร็วภายในเวลาที่กำหนด |
| ตราทีพีไอ (สีน้ำเงิน)        | โดยมีการควบคุมคุณ                             |
|                         | ภาพในการผลิตภายใต้มาตรฐานสถาบันอเมริกันปิโตรเลียม |
|                         | (American Petroleum Institute : API)       |
+-------------------------+--------------------------------------------+
| 1.6 ปูนฉาบ/ก่อ (Masonry   | เป็นปูนซีเมนต์คุณภาพสูง (High Quality)           |
| Cement)                 | ผลิตสูงกว่ามาตรฐาน Masonry Cement ASTM C91    |
|                         | Type N                                     |
| ตราทีพีไอ 198             | ถูกออกแบบส่วนผสมให้เหมาะสมกับงานฉาบ/งานก่อ      |
|                         | โดยเฉพาะ                                   |
|                         | ซึ่งโดดเด                                    |
|                         | ่นด้วยคุณสมบัติที่เหนือกว่าจากการผสมสารเคมีคุณภาพพิเศษ |
|                         | เมื่อนำไปผสมกับทรายที่สะอา                      |
|                         | ดตามอัตราส่วนที่แนะนำจะได้เนื้อปูนที่มีความเหนียวลื่นมาก |
|                         | และให้การยึดเกาะที่ดี ไม่แตกร้าว หลุดล่อน คงทนถาวร  |
|                         | ทำงานง่าย เบาแรง                            |
+-------------------------+--------------------------------------------+
|   1.7                   | เป็นปูนซีเมนต์ที่ออกแบ                           |
|   ปูนซีเมนต์ปอร์ตแลนด์ประเภท | บให้มีคุณภาพพิเศษและกำลังอัดสูงใช้สำหรับงานโครงสร้าง |
|   1                     | งานหล่อด้วยน้ำหนัก ปูนซิเมนต์ทีพีไอแดงซูเปอร์ 40 กก.  |
|                         | ต่อถุง สามารถใช้งานคอนกรีตทั่วไป                 |
|   ตราทีพีไอ แดงซูเปอร์      | หรือ                                        |
|                         | งานหล่อผลิตภัณฑ์ได้เทียบเท่าปูนซิเมนต์ปอร์ตแลนด์ประเภท |
|                         | 1 น้ำหนัก 50 กก. ต่อถุง                        |
+-------------------------+--------------------------------------------+
|   1.8 ปูนซีเมนต์ผสม        | เป็นปูนซีเมนต์ผสมสูตรพิเศษ                       |
|                         | เพิ่ม                                        |
|   ตราทีพีไอ เขียวซูเปอร์     | ประสิทธิภาพมากขึ้นด้วยน้ำหนักปูนซิเมนต์ทีพีไอเขียวซูเปอร์ |
|                         | 40 กก. ต่อถุง                                |
|                         | สามารถใช้งานได้เทียบเท่าปูนซิเมนต์ผสมน้ำหนัก 50 กก. |
|                         | ต่อถุง เหมาะกับงานฉาบ ก่อ งานเทโครงสร้างขนาดเล็ก |
|                         | เป็นต้น                                      |
+-------------------------+--------------------------------------------+
| 2. ปูนสำเร็จรูป (Dry       | เป็น                                        |
| Mortar)                 | ปูนสำเร็จรูปที่ได้จากการผลิตปูนซีเมนต์ปอร์ตแลนด์ประเภท |
|                         | 1                                          |
|                         | หรือปูนซีเมนต์ผส                               |
|                         | มกับหินปูนบดละเอียดและเติมสารเคมีชนิดพิเศษเพื่อเพิ่มปร |
|                         | ะสิทธิภาพการทำงานให้ดีขึ้นเป็นการออกแบบปูนสำเร็จรูปแ |
|                         | ต่ละชนิดให้มีคุณสมบัติเหมาะสมเจาะจงกับงานประเภทนั้นๆ |
|                         | เช่น งานฉาบ งานก่อ งานปรับระดับพื้นผิว            |
|                         | งานฉาบบนผิวบล็อคมวลเบา งานติดกระเบื้อง          |
|                         | งานซ่อมอเนกประสงค์ เป็นต้น                     |
|                         | ปัจจุบันบริษัทฯมีปูนสำเร็จรูปให้เลือกใช้งานถึง 14 ชนิด   |
+-------------------------+--------------------------------------------+
| 3. ปูนเม็ด (Clinker)      | เป็นสินค้ากึ่งสำเร็จรูปของปูนซีเมนต์ซึ่งผลิตในโรง       |
|                         | งานสระบุรีการผลิตปูนเม็ดเป็นขั้นตอนก่อนสุดท้ายในกระบว |
|                         | นผลิตปูนซีเมนต์โดยการเติมยิบซั่มและบดให้ละเอียดแต่ก็ขน |
|                         | ส่งได้สะดวกกว่าเมื่อเทียบกับปูนซีเมนต์โดยปูนเม็ดจะถูกนำ |
|                         | มาใช้ในการเป็นวัตถุดิบในการผลิตปูนซีเมนต์หลายประเภท |
+-------------------------+--------------------------------------------+

  4.1.3 การผลิตเพื่อจำหน่าย (Production Facilities)

  โรงงานของบริษัทฯตั้งอยู่ในจังหวัดสระบุรีประกอบด้วยโรงงานผลิตปูนซีเมนต์ที่ดำเนินการผลิตแล้วจำนวน
  3 โรงและโรงผลิตปูนสำเร็จรูปอีกจำนวน 3 โรงซึ่งโรงผลิตปูนซีเมนต์ทั้ง 3
  โรงมีกำลังการผลิตรวม 9,000,000 ตันต่อปี สายการผลิตปูนซีเมนต์ทั้งหมดนี้เรียกว่า
  “กระบวนการผลิตแบบเผาแห้ง”
  โดยใช้เตาเผาแบบหมุนและเข้าหออบความร้อนโดยใช้หน่วยการผลิตไซโลเก็บปูนซีเมนต์สายการบรรจุสำนักงานและเครื่องมือในการควบคุมการผลิตร่วมกันสำหรับเครื่องจักรส่วนใหญ่ในโรงผลิตปูนซีเมนต์และโรงผลิตปูนสำเร็จรูปนั้น
  บริษัทฯซื้อจาก Krupp Polysius AG และ PFT Putz–Und Fordertechnik GmbH
  แห่งประเทศสาธารณรัฐเยอรมัน ตามลำดับ
  ซึ่งเป็นบริษัทที่มีชื่อเสียงในด้านเครื่องจักรผลิตปูนในด้านการซ่อมบำรุง
  บริษัทฯจะหยุดการผลิตเพื่อบำรุงซ่อมแซมอุปกรณ์และเครื่องจักรทุกๆ 11 เดือน
  (โดยส่วนใหญ่เป็นการซ่อมบำรุงเตาเผา)
  ซึ่งใช้ระยะเวลาในการปิดบำรุงซ่อมแซมโดยเฉลี่ยประมาณ 20 วัน

  4.1.4 วัตถุดิบ

  วัตถุดิบสำคัญที่ใช้ในการผลิตปูนเม็ด คือ หินปูน และหินดินดาน (Alumina Shale)
  สำหรับวัตถุดิบอื่นประกอบด้วย ยิบซั่ม เหล็ก และดินแดง
  การคำนวณส่วนประกอบของวัตถุดิบในการผลิตจะขึ้นอยู่กับสัดส่วนของการใช้คุณภาพและส่วนประกอบของวัตถุเคมีของวัตถุดิบสำหรับชนิดของปูนซีเมนต์ใน
  แต่ละชนิด

  ทั้งนี้ การประกอบธุรกิจปูนซีเมนต์ต้องมีแหล่งสำรองหินปูนและหินดินดาน
  โดยต้องขออนุญาตสัมปทานระยะยาวจากทางการ โดยรายละเอียดประทานบัตรของบริษัทฯ มีดังนี้

+-------------+-----------+--------------+-------------+--------------+
| สถานที่ตั้ง     | ชนิดแร่     | จำ           | อ           | ป            |
|             |           | นวนประทานบัตร | ายุประทานบัตร | ีที่ใบอนุญาตสิ้นสุด |
|             |           | (ฉบับ)        |             |              |
|             |           |              | ที่เหลืออยู่     |              |
+-------------+-----------+--------------+-------------+--------------+
| จังหวัดสระบุรี  | หินปูน และ  | 28           | 2 – 15 ปี    | 2557 - 2570  |
|             | หินดินดาน   |              |             |              |
+-------------+-----------+--------------+-------------+--------------+

หินปูนและหินดินดาน

บริษัทฯประกอบธุรกิจเหมืองแร่ของบริษัทฯเอง และเป็นเจ้าของรถบรรทุก รวมถึงอุปกรณ์ต่างๆ
ที่ใช้ในการดำเนินงานทำเหมืองแร่ บริษัทฯทำเหมืองแร่หินปูนและหินดินดานจากพื้นที่ที่ติดกับโรงงาน
การจัดหาวัตถุดิบสำคัญที่ใช้ในการผลิตปูนซีเมนต์ของบริษัทฯมีรายละเอียดดังนี้

+--------+-------------------------+----------+----------+-----------+
| วัตถุดิบ  | แหล่งที่มา                 | จำนวน    | ส        |           |
|        |                         |          | ัดส่วนในกา |           |
|        |                         | ผู้จำหน่าย  | รซื้อวัตถุดิบ |           |
|        |                         | (ราย)    |          |           |
+--------+-------------------------+----------+----------+-----------+
|        |                         |          | ในประเทศ | ต่างประเทศ |
|        |                         |          | (%)      | (%)       |
+--------+-------------------------+----------+----------+-----------+
| หินปูน   | จาก                     | -        | -        | -         |
|        | เหมืองหินปูนที่ได้รับประทานบัตร |          |          |           |
+--------+-------------------------+----------+----------+-----------+
| ห      | จากเหม                  | -        | -        | -         |
| ินดินดาน | ืองหินดินดานที่ได้รับประทานบัตร |          |          |           |
+--------+-------------------------+----------+----------+-----------+
| แร่เหล็ก | นำเข้าจากประเทศญี่ปุ่น       | 1        | -        | 100       |
| (      | โดยทำสัญญา 1 ปี           |          |          |           |
| copper |                         |          |          |           |
| slag)  |                         |          |          |           |
+--------+-------------------------+----------+----------+-----------+
| ยิปซั่ม   | สั่งซื้อโดยทำสัญญา 1 ปี       | 1        | 100      | 0         |
+--------+-------------------------+----------+----------+-----------+
| น      | ผลิตเอง                  | 2        | 100      | 0         |
| ้ำมันเตา |                         |          |          |           |
|        | สั่งซื้อโดยทำสัญญาเป็นครั้งคราว |          |          |           |
+--------+-------------------------+----------+----------+-----------+
| ถ่านหิน  | นำเข้าจากประเทศอินโดนีเซีย  | ประมาณ 5 | 15       | 85        |
|        |                         |          |          |           |
|        | และ                     |          |          |           |
|        | สั่งซื้อโดยทำสัญญาระยะยาวและ |          |          |           |
|        | Spot                    |          |          |           |
+--------+-------------------------+----------+----------+-----------+

  4.1.5 การตลาด การขาย และจัดจำหน่าย

  บริษัทฯ มีสัดส่วนการจำหน่ายในประเทศต่อการส่งออกต่างประเทศในปี 2555
  คิดเป็นสัดส่วนร้อยละ 78 : 22 ของปริมาณยอดขายทั้งหมด ในกรณีที่เป็นรายได้
  คิดเป็นสัดส่วนร้อยละ 80 : 20 ของรายได้ยอดขายทั้งหมดใน ปี 2555 ตามลำดับ

  บริษัทฯ มีประเภทกลุ่มลูกค้าเป้าหมายที่สำคัญสำหรับการขายปูนซีเมนต์ ดังนี้

1.  บริษัทฯ ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง

2.  บริษัทฯ ขายให้กับโครงการก่อสร้างและผู้รับเหมาก่อสร้าง

3.  บริษัทฯ ขายปูนซีเมนต์ให้กับผู้ผลิตที่ใช้เป็นวัตถุดิบในการผลิตสินค้าต่อไป

4.  บริษัทฯขายผลิตภัณฑ์ทีพีไอ ประเภทสินค้า D.I.Y. (Do It Yourself) เช่น
    กาวซีเมนต์ชนิดแรงยึดเกาะสูงทีพีไอ (M501) กาวซีเมนต์ติดกระเบื้องทีพีไอ (M500)
    ปูนซ่อมอเนกประสงค์ทีพีไอ (M600) ซีเมนต์แห้งเร็วพิเศษทีพีไอ (M800)
    โดยวางจำหน่ายผ่าน Modern Trade เช่น ไทวัสดุ บุญถาวร โฮมเวิร์ค ดูโฮม
    โกลบอลเฮ้าส์ และแกรน์โฮมมาร์ท เพื่อให้ลูกค้าสามารถนำผลิตภัณฑ์ไปใช้งานด้วยตัวเองได้
    เป็นการประหยัดค่าใช้จ่ายในการซื้อผลิตภัณฑ์สามารถใช้ความคิดสร้างสรรค์และตกแต่งผลงานได้ด้วยตัวเอง
    รวมถึงมีความประณีตในแบบของตัวเอง

  ในการขายปูนซีเมนต์ผ่านตัวแทนจำหน่ายและผู้รับเหมา ในปี 2555 บริษัทฯ มีลูกค้ารายใหญ่ 10
  รายแรก (ไม่รวม บริษัท ทีพีไอ คอนกรีต จำกัด) คิดเป็นสัดส่วนประมาณร้อยละ17
  ของปริมาณการขายทั้งหมด โดยในปี 2555 บริษัทฯขายปูนซีเมนต์ให้แก่บริษัททีพีไอ คอนกรีต
  จำกัด ในจำนวนที่ บริษัท ทีพีไอ คอนกรีต จำกัด
  ต้องการใช้เพื่อการผลิตคอนกรีตผสมเสร็จเท่านั้น ทั้งนี้
  โดยปกติบริษัทฯจะไม่ทำสัญญาในการจัดหาวัตถุดิบให้กับลูกค้า
  ยกเว้นเฉพาะกับลูกค้าที่เป็นโครงการก่อสร้างขนาดใหญ่

  ในปี 2555 บริษัทฯ ขายปูนซีเมนต์และปูนสำเร็จรูปผ่านตัวแทนจำหน่าย
  และขายตรงให้กับโครงการก่อสร้างซึ่งรวมถึงผู้รับเหมาก่อสร้างและผู้บริโภค ทั้งนี้ประมาณ 70%
  ของปริมาณยอดขายปูนซีเมนต์และปูนสำเร็จรูปของบริษัทฯ ขายให้กับตัวแทนจำหน่าย ส่วนที่เหลือ
  30% ขายให้กับผู้ใช้โดยตรง โดยไม่ได้พึ่งพิงสัดส่วนการขายกับลูกค้ารายใดรายหนึ่งเป็นหลัก
  เนื่องจากการขายปูนซีเมนต์และปูนสำเร็จรูปผ่านตัวแทนจำหน่ายประมาณ 1,200 ทั่วประเทศ
  โดยประมาณร้อยละ 30 เป็นตัวแทนเฉพาะ (Exclusive Agent)
  บริษัทฯกำหนดระยะเวลาเก็บหนี้เฉลี่ย 60 วัน กับลูกค้าทั่วไป

  นอกจากการผลิตเพื่อขายในประเทศแล้ว
  บริษัทฯมีการส่งออกในรูปปูนเม็ดเป็นส่วนใหญ่มีปูนซีเมนต์และปูนสำเร็จรูปบ้าง
  โดยส่งออกผ่านบริษัท พลาสติก โพลีน จำกัด ซึ่งถือหุ้น 99.99% โดยบริษัทฯ ในปี 2555
  บริษัทฯได้ส่งออกประมาณร้อยละ 22 ของปริมาณการขายปูนซีเมนต์และปูนสำเร็จรูปรวมทั้งหมด
  โดยตลาดส่งออกที่ใหญ่ที่สุด ได้แก่ บังคลาเทศ สหรัฐอาหรับเอมิเรตส์
  และประเทศในกลุ่มอาเซียน ด้านราคาส่งออกกำหนดโดยใช้ FOB Basis
  โดยผ่านการเปิดเล็ตเตอร์ออฟเครดิต และการชำระเงินโอนผ่านเทเลกราฟฟิก

  บริษัทฯ ขายปูนซีเมนต์และปูนสำเร็จรูป ภายใต้ตรา “ทีพีไอพีแอล” ในรูปเป็นกอง (Bulk)
  และบรรจุถุง (Bag) โดยบริษัทฯได้สร้าง Brand Loyalty
  ให้กับผลิตภัณฑ์ปูนซีเมนต์และปูนสำเร็จรูป
  โดยเน้นคุณภาพสูงกว่ามาตรฐานทั่วไปมีการบริการทางการขายที่ดี
  รวมทั้งการส่งมอบที่ตรงเวลาและถูกต้อง
  มีการสร้างความสัมพันธ์ที่ดีกับตัวแทนจำหน่ายและการกำหนดราคาที่สามารถแข่งขันได้
  ส่วนการขายในตลาดต่างประเทศเป็นการแข่งขันกันในเรื่องคุณภาพและราคาเป็นหลัก

  นอกจากนี้ บริษัทฯ ได้ทำการโฆษณาและประชาสัมพันธ์ปูนซีเมนต์และปูนสำเร็จรูปผ่านสื่อต่างๆ
  ในประเทศรวมถึงการจัดงานสัมมนาให้แก่วิศวกรโยธาและผู้ซื้อรายย่อย
  โดยบริษัทฯไม่ได้ทำการตลาดสำหรับปูนเม็ด

  การจัดจำหน่ายปูนซีเมนต์ ปูนเม็ด และปูนสำเร็จรูป จากโรงงานโดยมีช่องทางการจัดส่งถึงลูกค้า
  3 ช่องทาง คือ ทางรถยนต์ ทางรถไฟ และทางเรือ

  บริษัทฯ มีโรงงานผลิตปูนซีเมนต์ที่ จ.สระบุรี โดยมีคลังสินค้า 14 แห่ง
  กระจายอยู่ทั่วทุกภาคของประเทศไทยในการจัดส่งสินค้าทั้งแบบเทกอง (Bulk)
  หรือบรรจุถุงปูนซีเมนต์ (Bag) โดยผลิตภัณฑ์ปูนซีเมนต์สามารถจัดส่งถึงตัวแทนจำหน่ายประมาณ
  1,200 แห่งทั่วประเทศไทย ซึ่งสามารถขายให้แก่ลูกค้าปลีกตามท้องที่ในปริมาณที่ลูกค้าต้องการได้

  การกำหนดราคาปูนซีเมนต์แบบถุงและแบบเทกอง (Bulk) ถูกกำหนดโดยรัฐบาล
  ดังนั้นเมื่อต้องการเพิ่มราคาปูนซีเมนต์ให้สูงขึ้น
  ผู้ผลิตปูนซีเมนต์ต้องเสนอแบบคำขอไปยังกรมการค้าภายใน กระทรวงพาณิชย์
  โดยแจ้งถึงเหตุผลที่เหมาะสมในการเสนอการเพิ่มราคา (อาทิเช่น
  การเพิ่มขึ้นของต้นทุนการผลิตปูนซีเมนต์)
  โดยจะต้องได้รับการอนุมัติจากกระทรวงพาณิชย์ในการเพิ่มราคาดังกล่าว
  ทั้งนี้ผลิตภัณฑ์ปูนซีเมนต์จัดเป็นสินค้าที่ถูกควบคุมราคา
  ส่วนปูนสำเร็จรูปถึงแม้ว่าจะมิได้มีการควบคุมราคาโดยรัฐบาลแต่ราคาปูนสำเร็จรูปโดยทั่วไปก็มีความสัมพันธ์ไปทางเดียวกันกับราคาปูนซีเมนต์
  สำหรับปูนเม็ดจะขายในราคาที่ตลาดเป็นผู้กำหนด
  เนื่องจากถือว่าเป็นสินค้าเกษตรกรรมและเหมืองแร่ระหว่างประเทศ (International
  Commodities)

  4.1.6 การแข่งขัน

  คู่แข่งรายใหญ่ในประเทศ ได้แก่ บริษัท ปูนซีเมนต์ไทย จำกัด (มหาชน) บริษัท
  ปูนซีเมนต์นครหลวง จำกัด (มหาชน) บริษัท ปูนซีเมนต์เอเชีย จำกัด (มหาชน) และบริษัท
  ชลประทานซีเมนต์ จำกัด (มหาชน)

  ตารางแสดงประมาณการกำลังการผลิตปูนซีเมนต์ของผู้ผลิตในประเทศไทย⁽¹⁾

+------------------------------+--------------------------+------------+
| บริษัท                         | กำลังการผลิต ณ วันที่ 31      | ส่วนแบ่งตลาด |
|                              | ธันวาคม 2555              |            |
|                              |                          | ( % )      |
|                              | (ล้านตัน)                  |            |
+==============================+==========================+============+
| 1. บ                         | 23.2                     | 41.42      |
| ริษัท ปูนซีเมนต์ไทย จำกัด (มหาชน)  |                          |            |
|                              | 14.7                     | 26.25      |
| 2. บริษัท                      |                          |            |
|  ปูนซีเมนต์นครหลวง จำกัด (มหาชน) | 9.0                      | 16.07 8.75 |
|                              |                          |            |
| 3.                           | 4.9                      | 4.29       |
| บริษัท ทีพีไอ โพลีน จำกัด (มหาชน)  |                          |            |
|                              | 2.4                      | 1.61       |
| 4. บร                        |                          |            |
| ิษัท ปูนซีเมนต์เอเชีย จำกัด (มหาชน) | 0.9                      | 1.43       |
|                              |                          |            |
| 5. บริษ                       | 0.8                      | 0.18       |
| ัท ชลประทานซีเมนต์ จำกัด (มหาชน) |                          |            |
|                              | 0.1                      |            |
| 6. บริษัท ภูมิใจไทยซีเมนต์ จำกัด    |                          |            |
|                              |                          |            |
| 7. บริษัท เซเม็กซ์ (ประเทศไทย)   |                          |            |
| จำกัด                         |                          |            |
|                              |                          |            |
| 8. บริษัท สามัคคีซีเมนต์ จำกัด      |                          |            |
+------------------------------+--------------------------+------------+
| รวม                          | 56.0                     | 100%       |
+------------------------------+--------------------------+------------+

  ที่มา : ประมาณการจากบริษัทฯ

  หมายเหตุ: (1) เป็นกำลังการผลิตตามใบอนุญาตหรือที่ได้จดทะเบียนไว้
  ซึ่งอาจแตกต่างจากกำลังการผลิตจริง
  ขึ้นอยู่กับการซ่อมบำรุงเครื่องจักรและประสิทธิภาพของเครื่องจักร

  ทั้งนี้ ในส่วน Supply ของปูนซีเมนต์ในประเทศไทยมี Rated Capacity
  ของผู้ผลิตปูนซีเมนต์ทุกรายรวมทั้งสิ้นประมาณ 56 ล้านตันต่อปี
  แต่ในทางปฏิบัติมีผู้ผลิตบางรายที่มีโรงงานที่มีอายุการใช้งานมายาวนานจะมีเครื่องจักรที่ใช้งานไม่ได้แล้ว
  นอกจากนี้ตัวเลขกำลังการผลิตดังกล่าวคำนวณจากสมมติฐานที่ไม่มีการหยุดสายการผลิตเพื่อซ่อมแซมและบำรุงรักษาหรือเพื่อเหตุผลอื่นหรือหยุดสายการผลิตเมื่อเครื่องจักรล้าสมัยหรือมีต้นทุนการผลิตต่อหน่วยสูงขึ้นซึ่งไม่เกิดประโยชน์จากการประหยัดต้นทุนจากขนาดของการผลิต
  (Economy of Scale) ทำให้กำลังการผลิตจริงไม่เท่ากับที่ Rated ไว้ โดยบริษัทฯ
  คาดว่ากำลังการผลิตปูนซีเมนต์จริงในประเทศมีประมาณเพียง 40 - 45 ล้านตันต่อปี โดยมี
  Domestic Demand ในรูปปูนซีเมนต์ประมาณ 30 - 33 ล้านตัน ส่วนที่เหลือ 10 - 12
  ล้านตันปูนซีเมนต์ (หรือประมาณ 36% ของ Domestic Cement Demand ในปัจจุบัน)
  หรือเทียบเท่า 8 - 10 ล้านตัน ปูนเม็ดจะถูกส่งออกไปจำหน่ายในตลาดต่างประเทศ

  บริษัทฯ เชื่อมั่นว่าด้วยชื่อเสียงของผลิตภัณฑ์ของบริษัทฯ การรักษา
  และพัฒนาคุณภาพผลิตภัณฑ์อย่างต่อเนื่อง เครื่องจักรการผลิตที่ค่อนข้างใหม่
  มีเทคโนโลยีที่ก้าวหน้าและมีประสิทธิภาพในการผลิตสูง
  ทำให้ต้นทุนต่อหน่วยของบริษัทฯอยู่ในระดับที่ต่ำกว่าคู่แข่ง
  นอกจากนี้ระบบการขนส่งสินค้าที่มีประสิทธิภาพสามารถตอบสนองความต้องการของลูกค้าได้อย่างรวดเร็วรวมทั้งการมีศูนย์จำหน่ายสินค้าและวัตถุดิบที่กระจายอยู่ในจุดยุทธศาสตร์ที่สำคัญทั่วประเทศเครือข่ายการเชื่อมโยงในการบริหารสินค้าคงคลังตลอดจนการที่โรงงานปูนซีเมนต์ทั้งหมดของบริษัทฯตั้งอยู่ในบริเวณเดียวกันทำให้บริษัทฯสามารถประหยัดค่าใช้จ่ายในการผลิตและการบริหารจัดการได้ค่อนข้างมากซึ่งเป็นปัจจัยสำคัญที่จะทำให้บริษัทฯมีความได้เปรียบในการแข่งขันเหนือคู่แข่ง

  สำหรับการแข่งขันจากผู้ประกอบการรายใหม่ๆ บริษัทฯเชื่อมั่นว่าจะมีโอกาสเป็นไปได้น้อย
  ทั้งนี้การเข้ามาทำธุรกิจผลิตปูนซีเมนต์ในประเทศไทยเป็นไปได้ยาก
  เนื่องจากการผลิตปูนซีเมนต์เป็นธุรกิจที่ต้องใช้เงินทุนสูง (Capital Intensive)
  และเหมืองแร่หินปูนในประเทศไทยซึ่งเป็นวัตถุดิบหลักในการผลิตปูนซีเมนต์มีจำกัด

  4.1.7 กฎเกณฑ์และข้อบังคับของรัฐ

  กระทรวงอุตสาหกรรมได้กำหนดการผลิตปูนซีเมนต์ในประเทศไทยโดยต้องมีใบอนุญาตประกอบการผลิตปูนซีเมนต์และมีปริมาณการผลิตที่แน่นอนซึ่งก่อนหน้านี้รัฐบาลได้มีข้อจำกัดการนำเข้าปูนซีเมนต์และส่งออกจากประเทศไทย
  ซึ่งต่อมาได้มีการยกเลิกข้อจำกัดดังกล่าวในปี 2532 และปี 2535 ตามลำดับนอกจากนี้ตั้งแต่ปี
  2535 รัฐบาลไทยได้ยกเลิกเพดานราคาสูงสุดสำหรับปูนซีเมนต์ที่ออกจากโรงงาน (Ex-factory
  Price)
  ปัจจุบันการเพิ่มราคาที่กำหนดไว้ต้องได้รับอนุมัติจากกระทรวงพาณิชย์ตามที่ได้กล่าวมาแล้วข้างต้นแต่ไม่มีการกำหนดราคาขั้นต่ำที่ขายภายในประเทศ

4.2 การประกอบธุรกิจเม็ดพลาสติก LDPE/ EVA

  บริษัทฯ มีโรงงานผลิต LDPE จำนวน 2 โรง โดย ณ วันที่ 31 ธันวาคม 2555
  มีกำลังการผลิตรวม 158,000 ตันต่อปี โดยบริษัทฯเป็นผู้นำตลาดในผลิตภัณฑ์เม็ดพลาสติก LDPE
  และ EVA ในประเทศ
  และบริษัทฯเป็นผู้ผลิตเพียงรายเดียวในประเทศที่สามารถพัฒนาเทคโนโลยีการผลิตเม็ดพลาสติก
  EVA

  4.2.1 ภาวะอุตสาหกรรม

  ในปี 2555 ประเทศในยุโรปและสหรัฐอเมริกาได้ใช้นโยบายลดการนำเข้า
  โดยหันมาพึ่งพาอุตสาหกรรมในประเทศมากขึ้น
  จึงส่งผลกระทบมายังประเทศในเอเซียทำให้การส่งออกสินค้าอุตสาหกรรมจากประเทศในเอเซียลดลงมาก
  โดยจีนซึ่งเป็นประเทศนำเข้าสินค้าวัตถุดิบทุกชนิดซึ่งรวมถึงเม็ดพลาสติก ต้องลดการนำเข้าลง
  อีกทั้งมีการผลิตในประเทศจีนเพิ่มมากขึ้น
  จึงส่งผลกระทบให้สินค้าประเภทวัตถุดิบที่ส่งออกจากประเทศไทยได้รับผลกระทบด้วย
  โดยเม็ดพลาสติกที่ประเทศไทยเคยส่งออกไปยังประเทศจีนจำนวนมากได้รับผลกระทบด้วยเช่นกัน
  ทำให้ปริมาณและราคาส่งออกลดลง ผลกระทบไม่ได้เกิดเพียงกับประเทศไทยเท่านั้น
  หากแต่ยังกระทบกับทุกประเทศในเอเซียโดยเฉพาะประเทศที่มีการผลิตเม็ดพลาสติกต่างๆ
  ทำให้เกิดการแข่งขันลดราคาราคาเม็ดพลาสติกจากประเทศที่เป็นผู้ผลิตส่งออก เช่น เกาหลี
  สิงคโปร์ และญี่ปุ่น ส่งผลกระทบให้เม็ดพลาสติก LDPE/EVA มีราคาลดต่ำลง
  เนื่องจากการแข่งขันลดราคาจากผู้ผลิตในประเทศเกาหลี สิงคโปร์ และญี่ปุ่น

  ทั้งนี้บริษัทฯได้เพิ่มประเภทผลิตภัณฑ์เพื่อสร้างมูลค่าเพิ่มโดยการนำวัตถุดิบที่ผลิตได้เองไปต่อยอดทางธุรกิจ
  ได้แก่ การนำเม็ดพลาสติก EVA ไปผลิตเป็นแผ่นฟิล์มเพื่อใช้กับแผงผลิตไฟฟ้าด้วยแสงแดด หรือ
  เรียกว่าแผงโซล่าเซลล์ โดยใช้เวลาในการพัฒนาผลิตภัณฑ์เป็นระยะเวลา 2-3 ปี
  และได้เริ่มนำออกสู่ตลาดในปี 2554 ที่ผ่านมา

  จากการที่ราคาเม็ดพลาสติกได้ลดลงอย่างต่อเนื่องตั้งแต่ปี 2554
  อันเนื่องมาจากภาวะเศรษฐกิจตกต่ำในยุโรป และ สหรัฐอเมริกา
  ประเทศไทยยังได้รับผลกระทบจากภาวะน้ำท่วมในครึ่งหลังของปี 2554
  โดยเศรษฐกิจในประเทศยังไม่สามารถฟื้นตัวได้ในปี 2555
  ทำให้นอกจากผลกระทบจากภายในและต่างประเทศดังกล่าวแล้ว
  ยังมีการเพิ่มกำลังการผลิตในผลิตภัณฑ์พลาสติกชนิด EVA เข้าสู่ตลาดในเอเซียเพิ่มมากขึ้น
  ซึ่งส่งผลให้ราคาเม็ดพลาสติก EVA ตกต่ำลง
  อย่างไรก็ตามนับเป็นข้อได้เปรียบของบริษัทฯที่เม็ดพลาสติกชนิด EVA ของบริษัทฯ
  มีคุณภาพที่ดีทำให้บริษัทฯสามารถจำหน่ายได้ในราคาที่สามารถสร้างผลกำไรให้แก่บริษัทฯสูงกว่าเม็ดพลาสติกที่นำเข้าจากประเทศเกาหลี
  โดยบริษัทฯสามารถจำหน่ายEVA ในตลาดในประเทศได้
  และส่วนใหญ่สามารถส่งออกไปยังประเทศจีน และประเทศอินเดีย เป็นต้น

  การคาดการณ์ในปี 2556

  เนื่องจากในปี 2555 มีกำลังการผลิตจากผู้ผลิตในประเทศเกาหลี และจีน ส่งผลให้อุปทาน
  (Supply) สูงกว่าอุปสงค์ (Demand) ทำให้ราคาเม็ดพลาสติก EVA
  ตกต่ำลงโดยคาดว่าในช่วงต้นปี 2556 ราคาจะเริ่มคงที่
  และคาดว่าราคาจะเริ่มปรับสูงขึ้นในช่วงครึ่งปีหลังตามภาวะอุปสงค์ที่คาดว่าจะใกล้เคียงกับอุปทาน
  นอกจากนี้ความต้องการเม็ดพลาสติกในตลาดคาดว่าจะปรับตัวสูงขึ้น
  จากความต้องการในอุตสาหกรรมผลิตรองเท้าและการติดตั้งแผงผลิตพลังงานไฟฟ้าแสงอาทิตย์
  นอกจากนี้มีสัญญาณที่ดีของเศรษฐกิจยุโรปที่เริ่มปรับฟื้นตัวในช่วงท้ายปี 2555 จึงคาดว่า
  ความต้องการนำเข้าเม็ดพลาสติก EVA
  ในตลาดยุโรปเพื่อที่ผลิตรองเท้าและแผงผลิตพลังงานไฟฟ้าแสงอาทิตย์จะปรับตัวสูงขึ้น

  สำหรับตลาดส่งออกหลักของบริษัทฯเป็นประเทศในแถบอาเซียนโดยเฉพาะฮ่องกงและจีน
  โดยการส่งออกจะผ่านตัวแทนจำหน่ายต่างประเทศ
  ซึ่งมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทฯมีเครื่องหมายการค้าคือ “โพลีน”
  โดยบริษัทฯมีนโยบายรักษาสัมพันธภาพที่ดีกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการของลูกค้าได้ทันที

  ทั้งนี้ ในช่วงครึ่งหลังของปี 2555 เม็ดพลาสติก LDPE และ EVA
  เริ่มเป็นที่รู้จักแพร่หลายของลูกค้าในอินเดีย
  เนื่องจากรัฐบาลอินเดียได้ให้การสนับสนุนการใช้แผงพลังงานไฟฟ้าจากแสงอาทิตย์
  เนื่องจากพื้นที่ในประเทศอินเดียส่วนใหญ่ยังไม่มีไฟฟ้าใช้
  อีกทั้งกระแสไฟฟ้าที่สามารถส่งถึงเมืองสำคัญๆ ก็ยังอยู่ในสถาพที่ไม่แน่นอน เกิดการดับบ่อยครั้ง
  รัฐบาลประเทศอินเดียจึงให้การสนับสนุนต่อภาคเอกชนในการสร้างโครงการผลิตแผงพลังงานไฟฟ้าจากแสงอาทิตย์อย่างเต็มที่
  เนื่องจากสามารถติดตั้งได้ง่าย โดยสามารถติดตั้งในถิ่นทุรกันดารทั่วไปได้อย่างทั่วถึง
  โครงการผลิตแผงพลังงานไฟฟ้าจากแสงอาทิตย์จึงนับเป็นอีกหนึ่งโครงการที่บริษัทฯประสบความสำเร็จจากการผลิตและพัฒนาผลิตภัณฑ์ของบริษัทฯซึ่งคาดว่าจะสามารถเป็นหนึ่งในผลิตภัณฑ์ที่จะสร้างรายได้หลักให้กับบริษัทฯ
  ในปี 2556 โดยนอกจากการเจาะตลาดในประเทศอินเดียแล้ว ยังมีประเทศอื่นๆในแถบเอเซีย
  เช่น ประเทศสาธารณรัฐประชาชนจีน ไต้หวัน และญี่ปุ่น เป็นต้น

  4.2.2 ลักษณะของผลิตภัณฑ์

  ผลิตภัณฑ์เม็ดพลาสติก LDPE
  เป็นเม็ดพลาสติกที่สามารถนำไปแปรรูปได้ง่ายซึ่งจะสามารถแบ่งประเภทเม็ดพลาสติกตามส่วนประกอบและวัตถุประสงค์ในการใช้งานที่แตกต่างกันไป
  คือ

  1. LDPE Homopolymer หรือ (LDPE) เหมาะสำหรับงานขึ้นรูปชนิดต่างๆ ได้แก่

  1. งานแผ่นฟิล์ม ได้แก่ ถุงพลาสติกชนิดต่างๆเช่นถุงขนาดเล็กที่ใช้บรรจุสินค้าทั่วไป (ถุงตลาด)
  ถุงพิมพ์ลาย ถุงใส่เสื้อผ้ารวมถึงถุงขนาดใหญ่ที่ใช้แบกรับน้ำหนักมากๆ เช่น ถุงอุตสาหกรรม
  ถุงน้ำแข็ง ถุงบรรจุอาหารแช่เย็นและถุงช้อปปิ้ง ตลอดจนแผ่นฟิล์มที่ใช้ทำวัสดุกันกระแทก (Air
  bubble sheet) แผ่นฟิล์มใช้หดรัดสินค้าประเภทต่างๆ เช่น ฟิล์มรัดกล่องขวดน้ำอัดลม
  แผ่นฟิล์มรัดสินค้าบนพาเลทเพื่อความสะดวกในการขนส่งและแผ่นฟิล์มที่มีขนาดใหญ่มากๆ
  ที่นำไปใช้ในงานเพื่อการเกษตร เช่น ฟิล์มรองพื้นปูบ่อน้ำ
  เพื่อการกักเก็บน้ำฟิล์มสำหรับเรือนเพาะชำ (Green house)

  2. งานเป่าเข้าแบบ ได้แก่ การเป่าทำขวดต่างๆ เช่น ขวดน้ำเกลือ ขวดยาหยอดตา ขวดน้ำดื่ม
  และงานเป่าเพื่อทำกระป๋อง และกล่อง

  3. งานฉีดเข้าแบบ ได้แก่ ฝาจุกขวดน้ำ ฝาขวดน้ำมันพืชและฝาขวดต่างๆ
  เครื่องใช้ในบ้านได้แก่ตะกร้า และภาชนะบรรจุอาหาร
  รวมทั้งของเด็กเล่นที่ต้องการลักษณะชิ้นงานที่นิ่ม เป็นต้น

  4. งานแผ่นเคลือบหรือแผ่นประกบ ได้แก่ งานเคลือบบนผิวฟิล์ม บนผิวแผ่นกระดาษ
  และบนผิวแผ่นอลูมิเนียมฟอยล์ เช่น ซองบรรจุอาหารแห้ง ซองยาสระผม เป็นต้น

  5. งานเคลือบผิวโลหะ ได้แก่ การเคลือบลวดเอนกประสงค์ เช่น
  ตะแกรงวางสินค้าชั้นวางของและตะกร้าหน้ารถจักรยาน และมอเตอร์ไซค์

  2. LDPE Copolymer หรือ EVA
  เป็นเม็ดพลาสติกสังเคราะห์เหมาะสำหรับการนำไปผลิตพื้นรองเท้าใช้ทำชิ้นส่วนรองเท้ากีฬา
  รองเท้าแตะประเภทต่างๆ งานฉีดเข้าแบบที่ต้องการความนิ่มมากกว่า LDPE
  นอกจากนี้แล้วบริษัทฯยังได้พัฒนาสินค้า EVA ในกลุ่มกาวร้อน (Hot Melt Adhesive)
  ซึ่งได้รับการตอบสนองด้วยดีแม้ว่าตลาดยังมีขนาดเล็กอยู่ก็ตาม โดย EVA
  ยังสามารถนำไปใช้ในงานกาว HOT MELT เช่น กาวสำหรับงานบรรจุภัณฑ์ งานไม้อัด
  นอกจากนี้แล้วบริษัทฯยังได้พัฒนา EVA เพื่อผลิตแผ่นฟิล์มสำหรับประกอบแผ่นกระจก
  แปลงพลังงานแสงแดดเป็นพลังงานไฟฟ้าอีกด้วย

  ในปี 2555 บริษัทฯมีสัดส่วนปริมาณการจำหน่ายเม็ดพลาสติก LDPE และEVA ในประเทศ
  คิดเป็นสัดส่วนร้อยละ 18 และ 82 ตามลำดับ ในแง่ของรายได้การจำหน่ายเม็ดพลาสติก LDPE
  และEVA คิดเป็นสัดส่วนร้อยละ 16 และ 84 ตามลำดับ

  ในปี 2555 บริษัทฯ มีสัดส่วนการจำหน่ายเม็ดพลาสติก LDPE แยกตามประเภทของลูกค้าได้ ดังนี้

  1. งานแผ่นฟิล์ม (Blow Film) มีสัดส่วนประมาณร้อยละ 40 ของลูกค้าทั้งหมด

  2. งานเคลือบฟิล์ม (Lamination) มีสัดส่วนประมาณร้อยละ 50 ของลูกค้าทั้งหมด

  3. งานฉีดเข้าแบบ (Injection Molding) มีสัดส่วนประมาณร้อยละ 8 ของลูกค้าทั้งหมด

  4. งานอื่นๆในส่วนที่เหลือมีสัดส่วนประมาณร้อยละ 2 ของลูกค้าทั้งหมด

  ในอดีตที่ผ่านมาส่วนใหญ่บริษัทฯจะผลิตเม็ดพลาสติก LDPE Homopolymer (LDPE)
  ซึ่งเรียกได้ว่าเป็นสินค้าประเภท Commodity
  ที่มีคุณภาพดีแต่ต่อมาสินค้านี้ถูกทดแทนด้วยเม็ดพลาสติกชนิดอื่นทำให้การขาย LDPE Homopolymer
  ได้กำไรลดลง ดังนั้นบริษัทฯจึงเริ่มผลิตสินค้าเฉพาะพิเศษคือ เม็ดพลาสติก LDPE Copolymer
  (EVA) ซึ่งจะมีอัตรากำไรมากกว่าเม็ดพลาสติก LDPE Homopolymer
  เนื่องจากมีผู้ผลิตเม็ดพลาสติก LDPE Copolymer จำนวนน้อยรายประกอบกับเม็ดพลาสติก EVA
  เป็นสินค้าเฉพาะพิเศษซึ่งต้องมีการผลิตค้นคว้าวิจัยผลิตภัณฑ์ประเภท EVA เป็นพิเศษ
  ดังนั้นเพื่อป้องกันคู่แข่งที่จะเข้ามาแข่งขันในอุตสาหกรรมนี้
  บริษัทฯจึงได้จดลิขสิทธิ์เทคโนโลยีในการผลิตซึ่งถือว่าเป็นความได้เปรียบด้านการแข่งขันทั้งตลาดภายในและภายนอกประเทศได้

  4.2.3 การผลิตเพื่อจำหน่าย (Production Facilities)

  โรงงานผลิตเม็ดพลาสติก LDPE ประกอบด้วย 2 โรงงานตั้งอยู่บนพื้นที่ 42.5
  ไร่ในพื้นที่ศูนย์การผลิต ปิโตรเคมีของ IRPC ที่จังหวัดระยองอยู่ห่างจากกรุงเทพฯประมาณ 200
  ก.ม. ติดกับอ่าวไทย ทั้งนี้การผลิตทั้งโรงที่ 1 และ 2
  จะมีการหยุดผลิตเพื่อตรวจเช็คและซ่อมบำรุงประมาณ 2 อาทิตย์ในแต่ละปี และทุกๆ 5 ปี
  บริษัทฯจะมีการซ่อมบำรุงเป็นพิเศษโดยใช้เวลาประมาณ 10 ถึง 20 วันโรงงานเม็ดพลาสติก
  LDPE ได้รับการรับรองมาตรฐานระบบบริหารงานคุณภาพ ISO 9001 ได้รับการรับรองมาตรฐาน
  OHSAS 18001
  สำหรับระบบการจัดการอาชีวอนามัยและความปลอดภัยและการรับรองมาตรฐานการจัดการสิ่งแวดล้อม
  ISO 14001 นอกจากนี้บริษัทฯยังเป็นสมาชิกของ Responsible Care Programme
  ซึ่งเป็นโครงการที่ให้บริษัทผู้ผลิตสินค้าเคมีภัณฑ์ได้หมั่นตรวจสอบบริษัทของตัวเองเพื่อจะได้ลดผลกระทบจากการผลิตต่อสิ่งแวดล้อมให้น้อยที่สุด

  ในการผลิตสินค้าในโรงงานที่ 1 มีกำลังการผลิต 78,000 ตันต่อปี
  ต่อมาบริษัทฯได้สร้างโรงงานที่ 2 เสร็จเมื่อเดือนกุมภาพันธ์ปี 2538
  และเริ่มผลิตเพื่อจำหน่ายในเดือนพฤษภาคมในปีเดียวกัน โดยโรงงานที่ 2 มีกำลังการผลิต
  80,000 ตันต่อปี ในส่วนของเครื่องจักรที่สำคัญต่อการผลิตได้ซื้อจากบริษัท Uhde GmbH
  ทั้งนี้กำลังการผลิตของบริษัทฯโดยรวม ณ วันที่ 31 ธันวาคม 2555 คิดเป็นประมาณ 158,000
  ตันต่อปี

4.2.4 วัตถุดิบ

  วัตถุดิบหลักที่ใช้ในการผลิตเม็ดพลาสติก LDPE และ EVA คือ Ethylene ซึ่งในปี 2555
  บริษัทฯซื้อ Ethylene จากบริษัท ไออาร์พีซี จำกัด (มหาชน) (“ IRPC”)
  ในราคาอ้างอิงจากราคาตลาดโลก ทั้งนี้บริษัทฯ สามารถซื้อ Ethylene จากผู้ผลิตรายอื่นได้
  โดยบริษัทฯมีท่อรับสินค้าจากผู้ผลิตรายอื่นนอกเหนือจากบริษัท IRPC

  นอกจากนี้ บริษัทฯยังซื้อ VAM (Vinyl Acetate Monomer) เพื่อใช้ในการผลิตเม็ดพลาสติก
  EVA โดยบริษัทฯซื้อจากผู้ผลิตรายอื่นในราคาตลาด

  4.2.5 การตลาด การขาย และจัดจำหน่าย

  ในปี 2555 บริษัทฯ
  มีสัดส่วนปริมาณขายภายในประเทศต่อการส่งออกต่างประเทศสำหรับผลิตภัณฑ์เม็ดพลาสติก LDPE
  และ EVA คิดเป็นสัดส่วนประมาณร้อยละ 25 : 75 ในด้านของรายได้คิดเป็นสัดส่วนประมาณ 24
  : 76 เช่นกัน โดยการส่งออกส่วนใหญ่เป็นกลุ่ม EVA เกือบทั้งหมด เนื่องจากราคา EVA
  ในต่างประเทศได้มีการขยับสูงขึ้นเป็นอย่างมากเมื่อเทียบกับราคาในประเทศโดยตลาดส่งออกผลิตภัณฑ์เม็ดพลาสติก
  LDPE และ EVA หลักของบริษัทฯ คือ ประเทศจีน และอินเดีย

  บริษัทฯจำหน่าย LDPE และ EVA ในตลาดในประเทศผ่านตัวแทนจำหน่าย 16 ราย
  และส่งออกผ่านบริษัท พลาสติก โพลีน จำกัด (ถือหุ้น 99.99%โดยบริษัทฯ) โดยในปี 2555
  บริษัทฯจำหน่าย LDPE และ EVA ผ่านตัวแทนจำหน่าย 10 รายแรก (รวมบริษัท พลาสติก โพลีน
  จำกัด) คิดเป็นสัดส่วน 93% ของการขายเม็ดพลาสติก LDPE และ EVA ทั้งหมด
  (ทั้งในรูปปริมาณและมูลค่าขาย) โดยจำหน่ายผ่านบริษัท พลาสติก โพลีน จำกัด ในสัดส่วน 75%
  ของปริมาณยอดขาย และ 76% ของมูลค่าขาย ตามลำดับ

  บริษัทฯ มีประเภทกลุ่มลูกค้าเป้าหมายที่สำคัญสำหรับการขายเม็ดพลาสติก LDPE และ EVA ดังนี้

  1. บริษัทฯ ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง
  และขายตรงให้กับลูกค้า

  2. บริษัทฯ ขายเม็ดพลาสติกให้กับผู้ผลิตที่ใช้เป็นวัตถุดิบในการผลิตสินค้าต่อไป

  การขายภายในประเทศยังคงรักษานโยบายเดิมที่จำหน่ายผ่านตัวแทนจำหน่าย
  ทั้งนี้เพราะมีโรงงานอุตสาหกรรมจำนวนกว่า 800
  รายทั่วประเทศที่เป็นลูกค้าผู้ใช้เม็ดพลาสติกการจำหน่ายผ่านเอเย่นต์ทำให้การบริการสามารถทำได้ทั่วถึง

  บริษัทฯมีนโยบายด้านราคาสอดคล้องกับราคาตลาดโลก
  โดยบริษัทฯจะตั้งราคาเท่ากับหรือต่ำกว่าราคาตลาดโลกบวกด้วยภาษีนำเข้าเล็กน้อย
  โดยอัตราภาษีนำเข้าในตลาดอาเซียนได้ทยอยลดลงมาตามลำดับรวมทั้งภาษีนำเข้าจากนอกอาเซียนก็ทยอยลดลงเช่นกัน
  ตลาดส่งออกหลักของบริษัทฯจะเป็นประเทศในแถบอาเซียนโดยเฉพาะฮ่องกง และจีน
  โดยการส่งออกจะผ่านตัวแทนจำหน่ายต่างประเทศซึ่งจะมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทฯมีเครื่องหมายการค้าคือ “โพลีน”
  โดยบริษัทฯมีนโยบายรักษาสัมพันธภาพกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการของลูกค้าได้ทันที

  4.2.6 การแข่งขัน

  บริษัทฯ มีคู่แข่งขันทางการตลาด ได้แก่ บริษัท ปตท. จำกัด (มหาชน)
  มีกำลังการผลิตเม็ดพลาสติก LDPE ประมาณ 300,000 ตันต่อปี และThai Polyethylene
  Co., Ltd. ซึ่งมีกำลังการผลิตประมาณ 85,000 ตันต่อปี

  บริษัทฯเป็นผู้ผลิตเม็ดพลาสติก LDPE โดยมีส่วนแบ่งตลาดประมาณร้อยละ 20 โดยผู้ผลิตรายอื่น
  ได้แก่ Thai Polyethylene Co.,Ltd. ซึ่งมีกำลังการผลิตประมาณ 85,000 ตันต่อปี
  โดยมีส่วนแบ่งตลาดในประเทศประมาณร้อยละ 20 ทั้งนี้ ในปี 2555 บริษัท ปตท. จำกัด
  (มหาชน) ซึ่งมีกำลังการผลิต 300,000 ตันต่อปี ได้เริ่มผลิตแล้ว
  โดยมีส่วนแบ่งตลาดประมาณร้อยละ 30 ที่เหลืออีกประมาณร้อยละ 30
  ของการตลาดภายในประเทศเป็นการนำเข้าจากต่างประเทศ

  สำหรับในปี 2555 ส่วนแบ่งตลาดเม็ดพลาสติก LDPE และ EVA ของบริษัทฯอยู่ที่ร้อยละ 20
  และร้อยละ 90 ตามลำดับ โดยส่วนใหญ่บริษัทฯมีส่วนแบ่งตลาดในประเทศสำหรับ EVA เป็นหลัก
  เนื่องจากการเปลี่ยนแปลงของตลาดที่ต้องมีการพัฒนาไปตามการเปลี่ยนแปลงของเทคโนโลยี
  จึงได้ลดการผลิต LDPE ลง ทำให้สัดส่วนความเป็นผู้นำในเม็ดพลาสติก LDPE
  ของบริษัทฯเปลี่ยนแปลงไป

  ผู้ผลิต EVA ในภูมิภาคมีจำกัดเพียงไม่กี่ราย และบริษัทฯเป็นผู้ผลิตเพียงรายเดียวในประเทศไทย
  และเป็นเพียงไม่กี่รายในภูมิภาคเอเชีย ทั้งยังเป็นบริษัทฯที่สามารถพัฒนาเทคโนโลยี
  รวมถึงคุณภาพ และปริมาณอย่างต่อเนื่อง โดยในการผลิต EVA ในปี 2555 บริษัทฯ
  ครองส่วนแบ่งการตลาด EVA ประมาณร้อยละ 90 ของตลาดในประเทศ ส่วนที่เหลือร้อยละ 10
  เป็นผลิตภัณฑ์ที่นำเข้าจากต่างประเทศ เนื่องจากมีการนำเข้า EVA มายังประเทศไทยลดลง
  ทำให้บริษัทฯมีสัดส่วนการครองตลาดในประเทศแทน EVA นำเข้าเพิ่มสูงขึ้น

  บริษัทฯคาดว่าการแข่งขันสำหรับตลาดในประเทศในปี 2556
  จะมากขึ้นกว่าปีที่ผ่านมาโดยภาษีนำเข้ายังคงอยู่ที่อัตรา 0-5%
  ซึ่งทำให้ง่ายต่อการนำเข้าอย่างไรก็ดีเนื่องจากราคาตลาดยังคงดีประกอบกับ
  บริษัทฯมีความได้เปรียบในด้านต้นทุนการผลิตจึงทำให้บริษัทฯสามารถจำหน่ายผลิตภัณฑ์ในอัตรากำไรที่ดีนอกจากนี้บริษัทฯเน้นเรื่องคุณภาพของการให้บริการโดยลูกค้ายังคงให้ความเชื่อถือทั้งในด้านคุณภาพสินค้าและบริการของบริษัทฯ
  ซึ่งมีการพัฒนาอย่างต่อเนื่อง
  นอกจากนี้ยังมีการลดปริมาณของเสียระหว่างการเปลี่ยนแปลงเกรดลงโดยมุ่งที่จะพัฒนาสู่ตลาดที่เป็นตลาดเทคโนโลยีมากขึ้นเพื่อรองรับตลาดเทคโนโลยีในอนาคต

  บริษัทฯได้มีการพัฒนาเม็ดพลาสติก LDPE และ EVA
  โดยได้มีการพัฒนาความละเอียดของระดับคุณภาพที่สูงขึ้นเพื่อให้ตรงตามความต้องการของผู้ใช้มากขึ้น
  ทั้งนี้เพราะวิธีการผลิตเม็ดพลาสติกใดๆก็ตามระดับคุณภาพจะมีกรอบการผลิตจึงต้องทำกรอบระดับคุณภาพให้แคบที่สุด
  ซึ่งบริษัทฯประสบความสำเร็จเป็นอย่างมากในการทำกรอบระดับคุณภาพให้แคบลงและสามารถขายได้ในระดับราคาที่ดีกว่าตลาดโดยทั่วไปทำให้
  LDPE-Homopolymer สามารถจำหน่ายเกือบทั้งหมดในประเทศและสามารถขาย EVA
  ได้มากขึ้นสำหรับตลาดในประเทศ

  4.2.7 กฎเกณฑ์และข้อบังคับของรัฐ

  โรงงานอุตสาหกรรมในประเทศไทยรวมถึงโรงงานปิโตรเคมีจะต้องได้รับใบอนุญาตจากกระทรวงอุตสาหกรรมแม้ว่ากระทรวงอุตสาหกรรมจะให้ใบอนุญาตการประกอบธุรกิจการผลิต
  LDPE
  ไปแล้วหลายรายแต่ในปัจจุบันกระทรวงอุตสาหกรรมได้เคร่งครัดการออกใบอนุญาตมากขึ้นด้วยเหตุนี้ผู้ผลิต
  LDPE
  ที่อาจขอการสนับสนุนการลงทุนจากคณะกรรมการส่งเสริมการลงทุนได้จึงจะสามารถได้รับสิทธิประโยชน์ต่างๆ
  อาทิเช่น การลดหย่อนหรือยกเว้นอากรขาเข้าสำหรับเครื่องจักร
  การอนุญาตเพิ่มกำลังการผลิตสูงสุด สัดส่วนการถือครองหุ้นโดยชาวต่างชาติ

4.3 การประกอบธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (“ทีพีไอ คอนกรีต” ซึ่งเป็นบริษัทย่อยถือหุ้นร้อยละ 99.99
  โดยบริษัทฯ) เป็นผู้ผลิตคอนกรีตผสมเสร็จรายใหญ่อันดับสองของประเทศไทย ทั้งนี้บริษัทฯได้จัดตั้ง
  ทีพีไอ คอนกรีต ขึ้นในปี 2534 เพื่อที่จะขยายช่องทางการจำหน่ายผลิตภัณฑ์ปูนซีเมนต์ให้มากขึ้น
  ทีพีไอ คอนกรีต เป็นผู้ผลิตและจัดจำหน่ายคอนกรีตผสมเสร็จในประเทศไทย โดย ณ วันที่ 31
  ธันวาคม 2555 ทีพีไอ คอนกรีต มีหน่วยผลิตรวม 54 หน่วย มีกำลังการผลิตรวมประมาณ 4.5
  ล้านลูกบาศก์เมตรต่อปี หรือเท่ากับร้อยละ 9
  ของกำลังการผลิตคอนกรีตผสมเสร็จทั้งหมดภายในประเทศ

4.3.1 ภาวะอุตสาหกรรม

  ทีพีไอ คอนกรีต เป็นผู้ผลิตคอนกรีตผสมเสร็จที่ใหญ่อันดับสองของประเทศไทยมีส่วนแบ่งในตลาดนี้
  13% ในปี 2555 โดยมีคู่แข่งที่สำคัญ ได้แก่ บริษัทผลิตภัณฑ์ และวัสดุก่อสร้างจำกัด (CPAC)
  บริษัทนครหลวงคอนกรีต จำกัด และบริษัท เอเชียคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยอีกจำนวนพอสมควร

  ในปี 2555 ที่ผ่านมาอุตสาหกรรมคอนกรีตผสมเสร็จมีความต้องการใช้คอนกรีตผสมเสร็จเพิ่มขึ้น
  โดยมีแรงขับเคลื่อนผลักดันจากการบริโภคและการลงทุนที่ขยายตัวสูงขึ้น
  ดังจะเห็นได้จากความต้องการของผู้บริโภคที่มีการขยายตัวอย่างต่อเนื่องจากปีก่อนโดยเฉพาะอย่างยิ่งการลงทุนเพื่อฟื้นฟูซ่อมแซม
  รวมทั้งการลงทุนเพื่อป้องกันอุทกภัยในอนาคต
  เนื่องจากความไม่เชื่อมั่นจากเหตุการณ์น้ำท่วมเมื่อปลายปี 2554
  ส่งผลให้ที่อยู่อาศัยแนวสูงอย่างคอนโดมิเนียมมีการขยายตัวดีได้รับความนิยมเป็นอย่างมาก
  ในขณะที่ ที่อยู่อาศัยแนวราบซบเซาระยะหนึ่งแต่ก็กลับมาดีขึ้นในช่วงปลายปี 2555

  สำหรับแนวโน้มอุตสาหกรรมคอนกรีตผสมเสร็จในปี 2556
  คาดการณ์ว่าธุรกิจอสังหาริมทรัพย์จะดีขึ้นอย่างต่อเนื่อง ซึ่งมาจากหลายโครงการ อาทิ
  โครงการก่อสร้างเส้นทางการคมนาคม โครงการขนส่งมวลชนระบบราง และระบบโลจิสติกส์
  อีกทั้งกระแสการตื่นตัวการเปิดประชาคมเศรษฐกิจอาเซียนของภาคเอกชนที่คาดว่าจะผลักดันให้เกิดการลงทุนในธุรกิจขนาดใหญ่ในหัวเมืองหลักและหัวเมืองรองในต่างจังหวัด
  ซึ่งเป็นตัวชี้วัดอัตราการเติบโตเศรษฐกิจทั่วประเทศ เช่น
  การเปิดตัวของห้างสรรพสินค้าในหัวเมืองหลักๆ ตามต่างจังหวัด
  การเปิดตัวของไฮเปอร์มาร์เก็ตใหญ่ๆ ตั้งแต่ เมก้าสโตร์ ไปถึงประเภท สแตนอโลนและระดับ C
  สโตร์ ทั่วประเทศ ซึ่งล้วนเป็นปัจจัยบวกให้เกิดการลงทุนของภาคเอกชน ถึงแม้จะมีปัจจัยลบ เช่น
  ต้นทุนที่สูงขึ้นจากค่าวัตถุดิบและค่าจ้างแรงงานขั้นต่ำ
  ซึ่งคาดว่าจะไม่ส่งผลกระทบต่อตลาดอสังหาริมทรัพย์มากนัก
  เพราะความต้องการของตลาดยังมีอยู่ต่อเนื่อง

4.3.2 ลักษณะของผลิตภัณฑ์

  คอนกรีตผสมเสร็จถือเป็นผลิตภัณฑ์หลักในการการก่อสร้างสิ่งปลูกสร้างต่างๆ สามารถแบ่งออกเป็น
  12 กลุ่มดังนี้

-   คอนกรีตทั่วไป - คอนกรีตปั๊ม

-   คอนกรีตความร้อนต่ำ (Low heat concrete) - คอนกรีตควบคุมการหดตัว

-   คอนกรีตต่อต้านซัลเฟต - คอนกรีตเข็มเจาะ

-   คอนกรีตแข็งตัวเร็ว - คอนกรีตกำลังอัดสูง

-   คอนกรีตไหลเข้าแบบง่าย - คอนกรีตกันซึม

-   คอนกรีตสำหรับพ่น (Shotcrete) - คอนกรีตสำหรับห้องเย็น

  นอกจากนี้ ทีพีไอ คอนกรีต ยังจัดให้บริการปั๊มยิงคอนกรีตแก่ลูกค้าที่ต้องการเทคอนกรีตบนที่สูง
  เช่นอาคารสูงหรือทางยกระดับอีกด้วย

4.3.3 การผลิตเพื่อจำหน่าย

  ณวันที่ 31 ธันวาคม 2555 ทีพีไอ คอนกรีต มีหน่วยผลิตคอนกรีตผสมเสร็จรวม 54 หน่วย
  มีความสามารถในการผลิตรวมทั้งสิ้นประมาณ 4.5 ล้านลูกบาศก์เมตรต่อปี

  ทีพีไอ คอนกรีต มีนโยบายยึดหลักการผลิตสินค้าคุณภาพ และให้บริการตามมาตรฐานสากล
  รวมถึงเน้นการจัดส่งที่ตรงเวลา มีการแก้ไขปัญหาที่รวดเร็วโดยมีราคาใกล้เคียงกับผู้นำตลาด

  ทั้งนี้กระบวนการผลิตของ ทีพีไอ คอนกรีต
  ยังได้รับการรับรองมาตรฐานระบบการบริหารคุณภาพในขอบข่ายการผลิตและการให้บริการ
  (มอก./ISO 9002) การรับรองมาตรฐานระบบการจัดการอาชีว อนามัยและความปลอดภัย
  (มอก.18001) และได้รับการรับรองมาตรฐานด้านการจัดการธุรกิจที่มีผลกระทบต่อสิ่งแวดล้อม
  (ISO 14001) นอกจากนี้ ทีพีไอ คอนกรีต
  ยังมีนวัตกรรมใหม่เพื่อใช้ในการพัฒนากระบวนการผลิตเพื่อให้ได้สินค้าที่หลากหลายอย่างต่อเนื่อง

  4.3.4 วัตถุดิบ

  การจัดหาวัตถุดิบสำคัญที่ใช้ในการผลิตคอนกรีตผสมเสร็จของ ทีพีไอ คอนกรีต
  เป็นวัตถุดิบที่ซื้อภายในประเทศทั้งหมด ดังนี้

  -------------- --------------------------------------------------------
  วัตถุดิบ          ผู้จำหน่าย

  ปูนซีเมนต์        บริษัททีพีไอโพลีนจำกัด (มหาชน)

  หิน             บริษัททีพีไอโพลีนจำกัด (มหาชน) และโรงโม่จำนวน 10 ราย

  ทราย           ผู้รับเหมาท่าทรายจ. กาญจนบุรี จ.ชลบุรี และจ.อ่างทองจำนวนทั้งสิ้น 20
                 ราย

  น้ำ             การประปานครหลวง

  น้ำยาเคมี        ผู้จำหน่ายในประเทศ 2 ราย
  -------------- --------------------------------------------------------

  ปูนซีเมนต์ คือ วัตถุดิบหลักในการผลิตคอนกรีตผสมเสร็จ
  ทั้งนี้บริษัทฯนอกจากจะเป็นผู้ถือหุ้นใหญ่ของ ทีพีไอ คอนกรีต แล้ว
  ยังเป็นผู้จำหน่ายปูนซีเมนต์และหินให้แก่ ทีพีไอ คอนกรีต
  โดยแม้จะไม่มีการทำสัญญากันอย่างเป็นทางการในการซื้อปูนซีเมนต์และหินจากบริษัทฯ ทีพีไอ
  คอนกรีต ก็มีนโยบายที่จะซื้อปูนซีเมนต์ทั้งหมดและซื้อหินบางส่วน
  (เฉพาะโรงงานคอนกรีตที่ตั้งอยู่ในเขตกรุงเทพมหานครและปริมณฑล)
  จากโรงงานปูนซีเมนต์จากบริษัทฯในราคาตลาด โดยในปี 2555 บริษัทฯขายปูนซีเมนต์ให้กับ
  ทีพีไอ คอนกรีต ประมาณร้อยละ 10 ของยอดขายรวมของบริษัทฯ
  ทั้งนี้ขึ้นอยู่กับปริมาณความต้องการคอนกรีตผสมเสร็จด้วย นอกจากนี้ ทีพีไอ คอนกรีต
  ยังได้ซื้อหินซึ่งเป็นวัตถุดิบจากบริษัทฯ ในลักษณะเดียวกันกับการซื้อปูนซีเมนต์ด้วย

  4.3.5 การตลาด การขาย และจัดจำหน่าย

  ทีพีไอ คอนกรีต จำหน่ายคอนกรีตภายใต้ยี่ห้อ “ทีพีไอพีแอล”
  โดยคอนกรีตผสมเสร็จทั้งหมดจะขายในตลาดประเทศไทยเท่านั้น

  ทีพีไอ คอนกรีต จำหน่ายคอนกรีตผสมเสร็จออกสู่ตลาดผ่านตัวแทนจำหน่ายซึ่ง ณ วันที่ 31
  ธันวาคม 2555 มีอยู่ประมาณ 280 ราย
  ส่วนที่เหลือขายตรงให้กับผู้บริโภคโดยมีระยะเวลาการขายเชื่อแบบ 30 วันและ 60 วัน
  โดยลูกค้าจะต้องวางหลักทรัพย์ค้ำประกันไว้ ทั้งนี้ในปี 2555
  สัดส่วนการจำหน่ายคอนกรีตผสมเสร็จผ่านตัวแทนจำหน่ายคิดเป็นสัดส่วนร้อยละ 76
  ของยอดขายในปี 2555 และขายตรงให้กับผู้บริโภคคิดเป็นสัดส่วนร้อยละ 24 ของยอดขายทั้งหมด

  ตลาดที่สำคัญของ ทีพีไอ คอนกรีต
  จะอยู่บริเวณกรุงเทพฯและปริมณฑลซึ่งเป็นตลาดคอนกรีตที่ใหญ่ที่สุดของประเทศ ในปี 2555
  บริษัทฯเชื่อว่า ทีพีไอ คอนกรีต มีส่วนแบ่งในตลาดนี้ถึงร้อยละ 25

  นอกจากนี้ ทีพีไอ คอนกรีต
  ยังมีหน่วยผลิตที่ตั้งกระจายอยู่ตามถนนสายหลักทุกแห่งในกรุงเทพฯและปริมณฑล
  รวมถึงตามหัวเมืองหลักในต่างจังหวัดที่กำลังเติบโต
  โดยเลือกเน้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์ให้มากที่สุด
  เพื่อให้สามารถจัดส่งสินค้าให้แก่ลูกค้าได้อย่างรวดเร็ว

4.3.6 การแข่งขัน

  ทีพีไอ คอนกรีต
  เป็นผู้ผลิตคอนกรีตผสมเสร็จที่ใหญ่อันดับสองของประเทศไทยมีส่วนแบ่งในตลาดนี้ถึงร้อยละ 13
  ในปี 2555 โดยมีคู่แข่งที่สำคัญ ได้แก่ บริษัทผลิตภัณฑ์ และวัตถุก่อสร้างจำกัด (CPAC) บริษัท
  นครหลวงคอนกรีต จำกัด และบริษัท เอเชียคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยอีกจำนวนพอสมควร

  ทีพีไอ คอนกรีต ใช้กลยุทธ์หลายอย่างในการแข่งขันในอุตสาหกรรมคอนกรีตผสมเสร็จ ได้แก่
  กลยุทธ์ทางด้านราคา คุณภาพของผลิตภัณฑ์ การจัดส่งสินค้าตรงเวลา
  มีบริการหลังการขายที่รวดเร็ว และพัฒนาผลิตภัณฑ์ให้มีความหลากหลาย
  เพื่อให้เหมาะสมกับการใช้งานของลูกค้า
  เนื่องจากมีผู้ผลิตคอนกรีตผสมเสร็จหลายรายในตลาดทั้งผู้ผลิตรายใหญ่และรายเล็ก
  ทำให้มีการแข่งขันสูง ทีพีไอ คอนกรีต
  มีนโยบายที่ยึดหลักการผลิตสินค้าคุณภาพและบริการตามมาตรฐานสากลและเน้นที่การจัดส่งที่ตรงเวลามีการแก้ไขปัญหาที่รวดเร็วโดยมีราคาใกล้เคียงกับผู้นำตลาด
  ทีพีไอ คอนกรีต มีลูกค้ารายใหญ่ซึ่งเป็นพันธมิตรที่ดีทางการค้า
  ให้การสนับสนุนมาโดยตลอดซึ่งเห็นได้จากการที่ลูกค้ามีการติดต่อทำการค้าและมียอดสั่งซื้อสินค้ากับ
  ทีพีไอ คอนกรีต มานานหลายปีอย่างต่อเนื่องส่งผลให้เกิดการได้เปรียบในการแข่งขัน
  ทั้งนี้เป็นผลมาจากการที่ ทีพีไอ คอนกรีต
  ได้ให้ความสำคัญในด้านคุณภาพของผลิตภัณฑ์เป็นอย่างมาก โดยการคัดสรรวัตถุดิบที่มีคุณภาพ เช่น
  การใช้ปูนซีเมนต์คุณภาพสูงจากบริษัท ทีพีไอ โพลีน จำกัด (มหาชน) เป็นส่วนผสมหลัก
  ทำให้การผลิตคอนกรีตผสมเสร็จจึงมีคุณภาพสูง
  นอกจากนี้ยังมีการเพิ่มช่องทางการจำหน่ายไว้บริการลูกค้า
  ให้สามารถติดต่อได้ง่ายและสะดวกรวดเร็ว
  พร้อมทั้งยังมีนโยบายการให้บริการหลังการขายที่ครอบคลุมในทุกเรื่องของผลิตภัณฑ์คอนกรีต

4.3.7 กฎเกณฑ์ และข้อบังคับของรัฐ

  การผลิตคอนกรีตผสมเสร็จ
  และการก่อสร้างหน่วยผลิตนั้นต้องผ่านการขออนุญาตจากหน่วยงานราชการที่เกี่ยวข้องก่อน โดย
  ทีพีไอ คอนกรีต จะต้องผลิตคอนกรีตผสมเสร็จให้ได้คุณภาพตามมาตรฐาน
  นอกจากนี้ชนิดของเครื่องจักร ขนาดของหน่วยผลิต และการรักษาสิ่งแวดล้อมก็ต้องได้มาตรฐาน
  หน่วยงานรัฐจึงจะออกใบอนุญาตประกอบการให้ โดยปกติแล้วหน่วยผลิตทุกหน่วยของ ทีพีไอ
  คอนกรีตจะได้รับการตรวจสอบทุกๆ ปี ปีละประมาณสองครั้ง นอกจากนี้ ทีพีไอ คอนกรีต
  และผู้ผลิตคอนกรีตผสมเสร็จทุกรายจะต้องได้รับใบอนุญาตในการเก็บรักษาปูนซีเมนต์และการบริโภคสาธารณูปโภคทั้งไฟฟ้าและน้ำประปาอีกด้วย

4.4 การประกอบธุรกิจอื่นๆ

  นอกจากนี้ บริษัทฯยังมีการลงทุนในบริษัทอื่นๆ ดังนี้

  บริษัท ทีพีไอ โพลีน เพาเวอร์ จำกัด

  บริษัท ทีพีไอ โพลีน เพาเวอร์ จำกัด จัดตั้งขึ้นเมื่อวันที่ 11 พฤศจิกายน 2534โดยมีบริษัทฯ
  เป็นถือหุ้น 99.99%ของทุนจดทะเบียน
  โดยดำเนินธุรกิจสถานีให้บริการน้ำมันและก๊าซธรรมชาติทั้งในเขตกรุงเทพมหานครและต่างจังหวัด
  (ประกอบด้วย 11 สถานีบริการน้ำมัน และ 4 สถานีบริการก๊าซธรรมชาติ)
  นอกจากนี้เป็นผู้ผลิตและจำหน่ายกระแสไฟฟ้าและไอน้ำ
  (เป็นการนำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯ
  มาทำการผลิตกระแสไฟฟ้าภายใต้โรงไฟฟ้าพลังงานความร้อนทิ้ง 3 โรง กำลังการผลิตรวม 54
  เมกกะวัตต์) นอกจากนี้ยังดำเนินธุรกิจผลิตและจำหน่ายเชื้อเพลิงจากขยะ (Refuse Derived
  Fuel - RDF) ทั้งนี้บริษัท ทีพีไอ โพลีน เพาเวอร์ จำกัด จำหน่ายกระแสไฟฟ้าและเชื้อเพลิง
  RDF ให้แก่บริษัทฯเพื่อนำเชื้อเพลิง RDF ไปใช้ในกระบวนการให้ความร้อนแทนการใช้ถ่านหิน
  ซึ่งเป็นการลดต้นทุนพลังงานให้แก่บริษัทฯ นอกจากนี้บริษัท ทีพีไอ โพลีน เพาเวอร์ จำกัด
  ยังจำหน่ายขยะอินทรีย์ (Organic materials) ให้แก่บริษัท ทีพีไอ โพลีน ชีวะอินทรีย์ จำกัด
  เพื่อนำไปเป็นวัตถุดิบในการผลิตปุ๋ยอินทรีย์ในโรงงาน Fertilizer Plant

  นอกจากนี้ บริษัท ทีพีไอ โพลีน เพาเวอร์ จำกัด
  ยังอยู่ระหว่างการสำรวจปิโตรเลียมภายใต้สัมปทานปิโตรเลียม
  ซึ่งครอบคลุมจังหวัดชัยภูมิและจังหวัดนครราชสีมาโดย ณ วันที่ 31 ธันวาคม 2555 บริษัท ทีพีไอ
  โพลีน เพาเวอร์ จำกัด มีรายได้จากการขายประมาณ 2,332 ล้านบาท และกำไรสุทธิ 716
  ล้านบาท ตามลำดับ

  บริษัท ทีพีไอ โพลีน ชีวะอินทรีย์ จำกัด

  บริษัท ทีพีไอ โพลีน ชีวะอินทรีย์ จำกัด จัดตั้งขึ้นเมื่อวันที่ 30 พฤศจิกายน 2553โดยมีบริษัท
  ทีพีไอ โพลีน เพาเวอร์ จำกัด เป็นผู้ถือหุ้น 99.99% ของทุนจดทะเบียน
  โดยดำเนินธุรกิจผลิตและจำหน่ายปุ๋ยอินทรีย์ ผลิตภัณฑ์ประกอบด้วย ปุ๋ยอินทรีย์ฮูมิคส์เขียว
  (ใช้สำหรับปรับปรุงคุณภาพดิน) ปุ๋ยอินทรีย์โกรออแกนิคม่วง (ใช้เร่งการเจริญเติบโตของพืช)
  และน้ำส้มควันไม้ พรีเมี่ยมโกลด์ (ใช้ป้องกันและกำจัดเพลี้ย ปลวก แมลงศัตรูพืช
  และเป็นสารเพิ่มประสิทธิภาพการเจริญเติบโตของพืช) สารปรับปรุงดินประเภท Dolomite /
  Turbo Dolomite / Super Calcium (มีคุณสมบัติช่วยปรับสภาพดิน และน้ำ
  เพื่อรักษาสมดุลย์ตามธรรมชาติในบ่อเลี้ยง) และปุ๋ยอินทรีย์เม็ด ภายใต้ตราทีพีไอพีแอล
  นอกจากนี้ยังมีผลพลอยได้ซึ่งสามารถพัฒนาเป็นผลิตภัณฑ์สบู่เหลวฆ่าเชื้อโรค เชื้อรา
  และแก้โรคผิวหนังอันเกิดจากเชื้อราเป็นต้น ทั้งนี้บริษัท ทีพีไอ โพลีน ชีวะอินทรีย์ จำกัด
  ได้รับการรับรองมาตรฐาน IFOAM สำหรับผลิตภัณฑ์ปุ๋ยอินทรีย์น้ำ (Liquid Fertilizer)
  ตั้งแต่วันที่ 5 กันยายน 2554 โดย ณ วันที่ 31 ธันวาคม 2555 บริษัท ทีพีไอ ชีวะอินทรีย์ จำกัด
  มีรายได้จากการขายประมาณ 109 ล้านบาท และขาดทุนสุทธิ 210 ล้านบาท ตามลำดับ

  บริษัท พลาสติก โพลีน จำกัด

  บริษัท พลาสติก โพลีน จำกัด จัดตั้งขึ้นเมื่อวันที่ 8 พฤษภาคม 2545 โดยมีบริษัท ทีพีไอ โพลีน
  เพาเวอร์ จำกัด เป็นผู้ถือหุ้น 99.99%
  ของทุนจดทะเบียนโดยดำเนินธุรกิจส่งออกผลิตภัณฑ์เม็ดพลาสติก ปูนซีเมนต์ ปูนเม็ด
  และปูนสำเร็จรูป โดย ณ วันที่ 31 ธันวาคม 2555 บริษัท พลาสติก โพลีน จำกัด
  มีรายได้จากการขายประมาณ 8,161 ล้านบาท และกำไรสุทธิ 67 ล้านบาท ตามลำดับ

  บริษัท ไนเตรทไทย จำกัด

  บริษัท ไนเตรทไทย จำกัด (“ไนเตรทไทย”) เป็นกิจการร่วมทุนกับ Dyno group
  โดยบริษัทฯถือหุ้น 50% ของทุนจดทะเบียน (ตามข้อมูลในงบการสำหรับปี 2555 ข้อ 27)
  ถูกจัดตั้งขึ้นเพื่อประกอบธุรกิจผลิตและจัดจำหน่ายแอมโมเนียมไนเตรท
  ซึ่งใช้ในการผลิตวัตถุระเบิดและผลิตกรดไนตริก ทั้งนี้ไนเตรทไทยเริ่มเปิดดำเนินการในปี 2539
  ปัจจุบันโรงงานของไนเตรทไทยมีกำลังการผลิตแอมโมเนียมไนเตรท
  และกรดไนตริกเต็มกำลังการผลิตรวม 110,000 ตันต่อปี โดย ณ วันที่ 31 ธันวาคม 2555
  ไนเตรทไทยมีรายได้จากการจำหน่าย และกำไรสุทธิ ประมาณ 1,607 ล้านบาท และ 170
  ล้านบาท ตามลำดับ

บริษัท ทีพีไอ ออลซีซั่นส์ จำกัด

  บริษัท ทีพีไอ ออลซีซั่นส์ จำกัด (“ทีพีไอ ออลซีซั่นส์”) จัดตั้งขึ้นเมื่อวันที่ 10 สิงหาคม 2536
  โดยบริษัทฯถือหุ้น 99.99% ของทุนจดทะเบียน
  เพื่อดำเนินธุรกิจผลิตและจำหน่ายแผ่นฟิล์มสำหรับโซลาร์เซลล์ โดย ณ วันที่ 31ธันวาคม 2555
  ทีพีไอ ออล ซีซั่นส์ มีรายได้ประมาณ 2,037,713 บาท และขาดทุนสุทธิ 9,254,324 บาท
  ตามลำดับ เนื่องจากอยู่ในช่วงวิจัยและพัฒนาผลิตภัณฑ์ และเริ่มดำเนินการผลิตในเชิงพาณิชย์

บริษัท บางกอกสหประกันชีวิต จำกัด (มหาชน)

  บริษัท บางกอกสหประกันชีวิต จำกัด (มหาชน) (“บางกอกสหประกันชีวิต”) จัดตั้งขึ้นเมื่อวันที่
  11 มิถุนายน 2540 โดยการร่วมทุนระหว่างบริษัทฯ บริษัท ทีพีไอโฮลดิ้ง จำกัด และบริษัท
  จตุรัตน์ จำกัด เพื่อดำเนินธุรกิจประกันชีวิต ณ วันที่ 31 ธันวาคม 2555 บริษัท ทีพีไอ โพลีน
  จำกัด (มหาชน) บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  ถือหุ้นบางกอกสหประกันชีวิตในสัดส่วนที่เท่ากันคือ 25% ของทุนจดทะเบียน
  ส่วนที่เหลือถือโดยผู้ถือหุ้นรายย่อยอื่น โดย ณ วันที่ 31 ธันวาคม 2555
  บางกอกสหประกันชีวิตมีรายได้จากประกันชีวิตและการลงทุนจำนวน 48 ล้านบาท
  และกำไรสุทธิจำนวน 12 ล้านบาท ตามลำดับ

  บริษัท มอนโดไทย จำกัด

  บริษัท มอนโดไทย จำกัด (“มอนโดไทย”) จัดตั้งขึ้นเมื่อวันที่ 25 เมษายน 2529
  โดยบริษัทฯถือหุ้น 28.75% ของทุนจดทะเบียน เพื่อดำเนินธุรกิจพัฒนาที่ดินและที่พักอาศัย
  เนื่องจากมอนโดไทยยังไม่ได้ดำเนินธุรกิจใดๆมีเฉพาะค่าใช้จ่าย ส่งผลให้ ณ วันที่ 31 ธันวาคม
  2555 มีผลขาดทุนสุทธิประมาณ 7,333 บาท